# Direcció general de Racionalització i Centralització de la Contractació

La Direcció general de Racionalització i Centralització de la Contractació és un òrgan de gestió del Ministeri d'Hisenda d'Espanya depenent de la Subsecretaria d'Hisenda.
La Directora General de Racionalització i Centralització de la Contractació és, des del 30 de desembre de 2016, Paloma Rosado Santurino.

## Funcions

Les seves funcions es regulen en l'Article 22 del Reial decret 769/2017, de 28 de juliol, i les seves funcions són:
* Elaboració d'estudis i informes en matèria de contractació centralitzada. Aquests informes podran emetre's amb abast general, sense necessitat de sol·licitud prèvia, amb efectes en tots aquells expedients que reuneixin les condicions que es prevegin en aquest informe.
* Proposta al Ministre d'Hisenda de la declaració de contractació centralitzada de subministraments, obres i serveis així com la tramitació dels acords d'adhesió a la Central de Contractació de l'Estat.
* Gestió de mitjans humans, materials i pressupostaris assignats a la Direcció general.
* Elaboració dels plecs de clàusules administratives particulars, gestió i tramitació administrativa dels expedients de contractació centralitzada i funcions de secretaria de l'òrgan de contractació de la Central de Contractació de l'Estat.
* La gestió pressupostària dels expedients de contractació centralitzada quan es produeixi la centralització dels crèdits pressupostaris o d'alguna de les actuacions de despesa.
* Estudi, planificació, disseny, gestió i seguiment de la contractació centralitzada de serveis i subministraments per a la gestió d'immobles.
* Estudi, planificació, disseny, gestió i seguiment de la contractació centralitzada de serveis i subministraments de caràcter operatiu.
* Estudi, planificació, disseny, gestió i seguiment de la contractació centralitzada dels subministraments i serveis de tecnologies de la informació i les comunicacions.
* Estudi, planificació, disseny, gestió i seguiment de la contractació centralitzada d'altres béns i serveis diferents dels anteriors.
* La relació amb institucions, organismes internacionals i la participació en fòrums internacionals en matèria de contractació centralitzada.
* Quantes altres funcions poguessin ser-li atribuïdes o li atorgui l'ordenament jurídic, en particular els articles 203 a 207 del text refós de la Llei de Contractes del Sector Públic i la seva normativa de desenvolupament en els quals es regula amb caràcter bàsic els principis, creació i funcionament de les centrals de contractació.

## Estructura

De la Direcció general depenen els següents òrgans directius:
* Subdirecció General de Coordinació i Gestió Pressupostària.
* Subdirecció General de Contractació Centralitzada de Serveis i Subministraments per a la Gestió d'Immobles.
* Subdirecció General de Contractació Centralitzada de Tecnologies.
* Subdirecció General de Contractació Centralitzada de Serveis i Subministraments de caràcter Operatiu.
* Secretaria de la Junta de Contractació Centralitzada.

## Vegeu també

* Contractació del sector públic (Espanya)

## Directors generals

* Paloma Rosado Santurino (2018-)
* Pablo Arellano Pardo (2016-2018)
* María Luisa Lamela Díaz (2013-2016)

## Referències

* ↑ «Real Decreto 696/2013, de 20 de septiembre, por el que se modifica el Real Decreto 256/2012, de 27 de enero, por el que se desarrolla la estructura orgánica básica del Ministerio de Hacienda y Administraciones Públicas.» (en castellà). [Consulta: 6 setembre 2017].
* ↑ Orden TER/605/2010, de 24 de febrero, por la que se nombra Subdirectora General de la Oficina Presupuestaria y Gestión Financiera a doña Paloma Rosado Santurino.
* ↑ «Real Decreto 769/2017, de 28 de julio, por el que se desarrolla la estructura orgánica básica del Ministerio de Hacienda y Función Pública y se modifica el Real Decreto 424/2016, de 11 de noviembre, por el que se establece la estructura orgánica básica de los departamentos ministeriales.» (en castellà). [Consulta: 2 setembre 2017].
El contingut d'aquest article incorpora material publicat al Butlletí Oficial de l'Estat, que es troba al domini públic de conformitat al que es disposa en l'article 13 de la Llei de Propietat Intel·lectual espanyola.